Trachelospermum jasminoides

Trachelospermum jasminoides er en eviggrønn, klatrende busk i gravmyrtfamilien.

Den blir opptil 10 m høy. Stammen er brun med korkporer. Unge kvister er hårete, men blir seinere glatte. Bladene er 2–10 cm lange og 1–4,5 cm brede. Blomsterstanden er endestilt eller sitter i bladhjørnene. Begerbladene er smale og 2–5 mm lange. Krona er hvit med omvendt eggformede fliker. Frukten er en belgkapsel som er linjeformet, 10–25 cm lang og 3–10 mm bred. Frøene er avlange og 1,5–2 cm lange med en dusk med silkehår som er 1,5–4 cm lang. 

Trachelospermum jasminoides vokser vilt i skogkanter. Den er utbredt i Kina, Japan, Korea og Vietnam. Arten blir dyrket i hager på grunn av de blanke, mørkegrønne bladene og de duftende blomstene fra midt på sommeren til tidlig høst. Den er lite hardfør og kan bare klare seg på de aller beste stedene i Norge.

Galleri

Litteratur

Eksterne lenker 
 

Gravmyrtfamilien
Klatreplanter